Diari Oficial de la Generalitat Valenciana


Sumari del DOGV 6020, del 25-05-2009 (2009/5724)

RESOLUCIÓ de 12 de maig de 2009, del director de l'Institut Cartogràfic Valencià, per la qual es modifica la Resolució de data 15 de gener de 2007, publicada en el DOCV número 5436, de data 25 de gener de 2007, per la qual s'aproven les bases reguladores per a la concessió de beques per la Direcció de l'Institut Cartogràfic Valencià..
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6020

Data del DOGV
:   25-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5724


Data del document
:   12-05-2009

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià
    * ajuda pública
    * suport econòmic
    * assignació per estudis

RESOLUCIÓ de 12 de maig de 2009, del director de l'Institut Cartogràfic Valencià, per la qual es modifica la Resolució de data 15 de gener de 2007, publicada en el DOCV número 5436, de data 25 de gener de 2007, per la qual s'aproven les bases reguladores per a la concessió de beques per la Direcció de l'Institut Cartogràfic Valencià.. [2009/5724]  
Per a l'execució dels treballs geodèsics, geofísics o cartogràfics, sobre els quals té la competència atribuïda l'ICV, es requerixen coneixements teòrics i pràctics, que com en el cas d'altres matèries tècniques, estan sotmesos a la vertiginosa evolució tecnològica d'innovació, encara més si és possible en societats com l'actual on la informació requerix fluxos actius d'alta dinàmica. Estos requeriments accentuen la necessitat formació especialitzada i contínua dels professionals que presten els seus servicis en els mencionats camps.  
En compliment del mandat i competències atribuïdes a l'Institut Cartogràfic Valencià per la Llei 9/1997, de 9 de desembre, de la Generalitat Valenciana, s'està procedint a una revisió sistemàtica de les diferents línies d'actuació, amb este fi, es considera adequat i convenient la revisió del ventall de titulats universitaris concurrents a les diferents convocatòries de concessió d'ajudes de l'Institut Cartogràfic Valencià, per a la formació i investigació en matèria de desenvolupament i aplicació de noves tecnologies i optimització de productes cartogràfics. Un dels àmbits objecte d'anàlisi són les subvencions públiques atorgades per òrgans superiors i directius de l'entitat, tasca que requerix l'estudi individualitzat i eventual de les corresponents bases reguladores.  
En este context, esta resolució pretén introduir modificacions puntuals, respectivament, en la Resolució del director de l'ICV, de data 05 de març de 2008, publicada en el DOCV número 5722, de 12 de març de 2008, en la qual es procedia a la modificació de la Resolució del director de l'ICV de data 15 de gener de 2007, publicada en el DOCV número 5436 de data 25 de gener de 2007, per la qual, s'aprovaven les bases reguladores per a la concessió de beques per la Direcció de l'Institut Cartogràfic Valencià, a fi d'incorporar noves titulacions amb possibilitats de concurrència, a les diferents beques que es convoquen. Així com puntualitzar la duració màxima de les mateixes, a fi de dotar d'estabilitat al desenvolupament dels projectes de l'ICV.  
En virtut d'això, dispose:  
Article únic. Modificació de la Resolució del director de l'Institut Cartogràfic Valencià, de data 15 de gener de 2007, publicada en el DOCV número 5436, de data 25 de gener de 2007, per la qual s'aprovaven les bases reguladores per a la concessió de beques per la Direcció de l'Institut Cartogràfic Valencià.  
U. El punt tercer (Convocatòries) apartat 2 a) de la Resolució, queda redactat en els termes següents:  
2. En la convocatòria ha de figurar:  
a) El nombre de beques convocades, en la o les titulacions relacionades a continuació:  
- Enginyer/a tècnic topògraf o enginyer/a superior en Geodèsia i Cartografia.  
- Enginyer/a tècnic informàtic o enginyer/a superior Informàtic.  
- Llicenciats en Físiques/Matemàtiques.  
- Enginyer/a en Telecomunicacions.  
Enginyer/a tècnic/a agrícola o enginyer/a agrònom.  
Enginyer/a Electrònic.  
Llicenciat/da en Geografia.  
Enginyer/a Tècnic/a Disseny Industrial.  
DISPOSICIÓ FINAL  
La present resolució entrarà en vigor el dia de la data, sense perjuí de la seua posterior publicació en el Diari Oficial de la Comunitat Valenciana.   
València, 12 de maig de 2009.- El director de l'Institut Cartogràfic Valencià: Emilio Forcén Tárrega.